МОТИВИ

към Проект на Правилник за изменение и допълнение на Правилник № 8 за устройството и дейността на Общинско предприятие „Чистота“, действащо на територията на община Две могили, област Русе

Причини, налагащи приемането на Проект на Правилник за изменение и допълнение на Правилник № 8 за устройството и дейността на Общинско предприятие „Чистота“, действащо на територията на община Две могили, област Русе:
[bookmark: _GoBack]С правилника на ОП „Чистота“, приет от Общинския съвет, в съответствие с чл. 52, ал. 2 – 4 от Закона за общинската собственост са определени предметът на дейност, структурата, управлението, численият състав, както и правата и задълженията на предприятието по отношение на предоставеното му общинско имущество. Настоящият проект на Правилник за изменение и допълнение на Правилник № 8 за устройството и дейността на Общинско предприятие „Чистота“, действащо на територията на Община Две могили, област Русе предвижда диференциране на дейностите осъществявани от предприятието, както и източниците на финансиране при запазване на общата численост на персонала. Причината за приемане на предложеното изменение и допълнение на Правилника е необходимостта от отделяне на дейностите по озеленяване и благоустройство от тези за поддържане на чистотата на териториите за обществено ползване в населените места и селищните образувания в общината. С приемането на Наредбата за реда за изготвяне и образеца на план-сметката за относимите разходи за извършване на дейностите по предоставяне на услугите, за които се заплаща таксата за битови отпадъци, и за начина на изчисляване размера на таксата при прилагане на основите, предвидени в Закона за местните данъци и такси, приета с ПМС № 93 от 4.04.2024 г., обн., ДВ, бр. 31 от 9.04.2024 г. изчерпателно са описани дейностите за поддържане на чистотата на териториите за обществено ползване в населените места и селищните образувания в общината. Услугата "поддържане на чистотата на териториите за обществено ползване в населените места и селищните образувания в общината" включва дейности по поддържане на чистотата на уличните платна, площадите, алеите, парковите и другите територии от населените места и селищните образувания в общината, предназначени за обществено ползване, но не и косене, прекопаване и резитба на храсти, поливане, торене, засаждане на декоративна растителност, на цветя и оформяне на цветни масиви и други озеленителни манипулации. Последните манипулации са изцяло в дейност „озеленяване и благоустройство“, предмет на друга наредба на Общински съвет гр. Две могили, а именно Наредба № 14 за изграждане и опазване на зелената система на територията на община Две могили, област Русе и не могат да бъдат финансирани от такса битови отпадъци. Това налага промяна и в източниците за финансиране на Общинското предприятие. С предложеното изменение и допълнение на Правилник № 8 за устройството и дейността на Общинско предприятие „Чистота“ бюджетните средства по дейност „Чистота“ ще се използват само целево по предназначение, съгласно одобрената план-сметка от Общинския съвет за съответната година, а дейност „Озеленяване и благоустрояване“ ще се финансира със средства от общинския бюджет, в рамките на утвърдения му от Общинския съвет бюджет за годината. Тези изменения налагат и промяна в наименованието на предприятието, което да съответства на осъществяваните функции, а именно Общинско предприятие „Чистота, озеленяване и благоустройство“. Всички предложени изменения и допълнения на Правилник № 8 за устройството и дейността на Общинско предприятие „Чистота“ са правно допустими по силата на чл. 4, ал. 2 от същия и са в унисон с действащата нормативна уредба.
Цели, които се поставят:
С приемането на Проекта на Правилника за изменение и допълнение на Правилник № 8 за устройството и дейността на Общинско предприятие „Чистота“, действащо на територията на община Две могили, област Русе се цели подобряване на организацията на работа и по-ефективно изпълнение на функциите на Общинско предприятие „Чистота“. Същевременно се постига ясна диференциация между отделните дейности, осъществявани от предприятието и източниците за тяхното финансиране.
Финансови и други средства, необходими за прилагането на Правилника:
С предлаганото изменение и допълнение в Правилник № 8 не се предвижда разкриване на щатни бройки, което няма даде отражение върху фонд „Работна заплата“ за изплащане трудовите възнаграждения..
Очаквани резултати от прилагането, включително финансови:
С приемане Проекта на Правилник за изменение и допълнение на Правилник № 8 за устройството и дейността на Общинско предприятие „Чистота“, действащо на територията на община Две могили, област Русе се очаква да се постигне по-качествено изпълнение на дейностите, реализирани от общинското предприятие и предоставяните от предприятието услуги на населението. Същевременно бюджетните средства по дейност „Чистота“ ще се използват само целево по предназначение, съгласно одобрената план-сметка от Общинския съвет за съответната година.
Анализ за съответствие с правото на Европейския съюз:
Проектът не съдържа разпоредби, транспониращи актове на Европейския съюз, поради което не се налага анализ за съответствие с правото на Европейския съюз. Предлаганият Проект на Правилник за изменение на Правилник № 8 за устройството и дейността на Общинско предприятие „Чистота“, действащо на територията на община Две могили, област Русе е подзаконов нормативен акт и е в съответствие с разпоредбите и целите на националното и местното законодателство, в това число с нормативните актове от по-висока степен. Предлаганият Проект на Правилник не противоречи на норми от по-висока йерархия и на европейското законодателство. 

